"Doar aici, în Malu Roșu, nr. 83 A, în spatele blocului, este un fel de India a gunoaielor? Sau tot orașul e așa și nu știu eu". Este întrebarea adresată de o ploieșteancă, sătulă să trăiască printre maldăre de deșeuri, adevărat focar de infecție.
Aidoma altor ploieșteni, femeia reclamă faptul că toată zona verde din jurul blocului este împânzită de gunoaie, locul transformându-se, prin" bunăvoința" vecinilor care aruncă mizeria pe unde apucă și indolența autorităților, într-o adevărată groapă de gunoi. De la resturi de mâncare, cartoane, bidoane din plastic, jucării stricate, resturi electrocasnice și articole vestimentare, întregul peisaj este unul dezolant, iar mirosul greu de suportat.
"Buna dimineața, doar aici în Malu Roșu nr 83 A, în spatele blocului, este un fel de India a gunoaielor? Sau e tot orașul așa și nu știu eu?! Toata zona verde și pe lângă este dezastru. Primăria vine o dată data pe an și mai curăță, dar, în rest, … oamenii străzii și gunoaie", ne-a transmis, revoltată, ploieșteanca. Femeia spune că îi este groază de faptul că "în momentul în care vor veni căldurile alea mari, dincolo de miros, riscăm focar de infecție".